དེ་ཡང་གྱི་ལིང་གཏེར་སྟོན་ཐེག་མཆོག་རྡོ་རྗེ་ཚང་ལ་སྐུ་གསུང་ཐུགས་ཀྱི་སྤྲུལ་བའི་སྐུ་གསུམ་བྱོན་པ་སྟེ།༧གྱི་ལིང་གཏེར་སྟོན་བདེ་ཆེན་འཇིགས་མེད་རྡོ་རྗེ་ཚང་དང་།རིམ་བཞིན་རྡོ་གྲུབ་ཆེན་སྐུ་ཕྲེང་བཞི་བ་རིག་ལོ་ཚང་གིས་ཐུགས་ཐག་བཅད་པའི་བླ་མ་དཔལ་ཆེན་རྡོ་རྗེ་ཚང་རབ་བྱུང་བཅུ་དྲུག་པའི་ཆུ་མོ་ལུགལོར་སྐུ་འཁྲུངས་ནས།ད་ལྟ་ཁྲི་ཀ་སྨད་པ་སྔགས་ཁང་དུ་བཞུགས་ཏེ་འགྲོ་དོན་མཛད་ཅིང་།ཨ་ལགས་གདོང་དཔྱད་བྲག་གཡབ་ཡེ་ཤེས་ཀྱིས་ཐུགས་ཐག་བཅད་པའི་བླ་མ་མདོ་སྔགས་ཡོན་ཏན་རྒྱ་མཚོ་རབ་བྱུང་བཅུ་དྲུག་པའི་ཤིང་ཕོ་སྤྲེལལོར་སྐུ་འཁྲུངས་ནས་ད་ལྟ་བྲ་ཚའི་སྔགས་དགོན་ནམ་བྲག་དམར་དགོན་སྨིན་གྲོལ་དར་རྒྱས་གླིང་དུ་བཞུགས་ཏེ་ཆོས་སྡེ་འདིར་བཀའ་དྲིན་བསྐྱངས་པ་དང་སྐྱོང་བཞིན་པའི་སྐབས་སོ།།